

Na osnovu člana 41 i 42 Zakona o uređenju prostora i izgradnji objekata (''Službeni list Crne Gore'' broj 51/08, 40/10, 34/11, 40/11, 47/11, 35/13, 39/13 i 33/14) i člana 56 Statuta Opštine Tivat, “Sl.list RCG”-opštinski propisi broj 40/04, 26/06 i “Sl.list CG”-opštinski propisi 12/11, 21/11 i 03/13, Predsjednica Opštine Tivat donosi

**O D L U K U**

**o utvrđivanju Nacrta Detaljnog urbanističkog plana „Krašići“**

Član 1

 Utvrđuje se Nacrt Detaljnog urbanističkog plana „Krašići“ (u daljem tekstu Nacrt Plana).

 Nacrt Plana izrađen je na osnovu Odluke o pristupanju izradi Detaljnog urbanističkog plana „Krašići“ („Sl.list CG“-opštinski propisi br.8/2014) sa programskim zadatkom i Dopuna Odluke o pristupanju izradi Detaljnog urbanističkog plana „Krašići“ („Sl.list CG“-opštinski propisi br.33/2015) .

Obrađivač Plana je „MONTENEGRO projekt” d.o.o. Podgorica.

Nacrt Plana se sastoji iz tekstualnog i grafičkog dijela, koji su dostavljeni u analognom i digitalnom obliku.

Član 2

 Nacrt Plana stavlja se na javnu raspravu u trajanju od 35 dana od dana objavljivanja u štampanom mediju, čije je sjedište u državi.

 Član 3

Obavezuje se Sekretarijat za uređenje prostora i zaštitu životne sredine Opštine Tivat da sačini Izvještaj o javnoj raspravi i da ga dostavi obrađivaču, koji će primjedbe i sugestije na odgovarajući način ugraditi u planski dokument.

Član 4

Sastavni dio ove Odluke je Program javne rasprave o Nacrtu Plana.

Član 5

Ova Odluka stupa na snagu danom donošenja.

 Broj:0101-350-109/3-14

 Tivat,23.06.2016.godine

 **Predsjednica Opštine**

 **Prof.dr. Snežana Matijević**